open-index/open-wikipedia-markdown huggingface dataset:
הקורפוס ה-21 (בריטניה)

**הקורפוס ה-21 של [[הצבא הבריטי]]** היה קורפוס בריטי, אשר השתתף במלחמת העולם הראשונה.

## היסטוריה
ב-27 ביוני 1917 החליף גנרל אדמונד אלנבי את גנרל ארצ'יבלד מארי בפיקוד על חיל המשלוח המצרי, ובמסגרת רענון הכוח פורקו "הכוח המזרחי" ו"שדרת המדבר" ובמקומם הוקמו 3 קורפוסים: פיליפ צ'טווד מונה למפקד הקורפוס ה-20, הנרי שובל מונה למפקד "קורפוס-המדבר הרכוב" ואדוארד באלפין מונה למפקד הקורפוס ה-21. כמפקד הקורפוס הוביל באלפין את הקורפוס לסדרת קרבות כנגד הטורקים:
* קרב עזה השלישי (26 באוקטובר - 8 נובמבר 1917).
* קרב גבעות מע'אר (13 בנובמבר - 14 בנובמבר 1917)
* כיבוש ירושלים (19 בנובמבר - 8 בדצמבר 1917)
* קרב צליחת מעברות הירקון השני (20 בדצמבר - 21 בדצמבר 1917)
* המערכה על מגידו (19 בספטמבר - 25 בספטמבר 1918) שם תפקיד הקורפוס היה לפרוץ את הדרך, במישור החוף, לדיוויזיות הפרשים של קורפוס-המדבר הרכוב, בדרכן לאגף את הטורקים מצפון.
* כיבוש חלב (25 באוקטובר 1918) שם סייעו כוחות הקורפוס למאמץ העיקרי של קורפוס המדבר הרכוב.

## מבנה הקורפוס
### במערכה על באר שבע
במהלך המערכה על באר שבע ומרדף פלשת ועד להתייצבות לאורך קו שתי העוג'ות היה הרכב הקורפוס כדלקמן:
* הדיוויזיה ה-52 של שפלת סקוטלנד בפיקוד מייג'ור גנרל ג'ון היל John Hill (הכוללת את בריגדות הרגלים ה-155, ה-156 וה-157).
* הדיוויזיה ה-54 של מזרח אנגליה בפיקוד מייג'ור גנרל סר סטיוארט האר (הכוללת את בריגדות הרגלים ה-161, ה-162 וה-163).
* הדיוויזיה ה-75 בפיקוד מייג'ור גנרל סר פיליפ פיילין (הכוללת את בריגדות הרגלים ה-232, ה-233 וה-234).
* רגימנט הפרשים של הקורפוס "יומנרי".

### במערכת מגידו וצפון ארץ ישראל
במהלך המערכה על מגידו וכיבוש צפון הארץ היה הרכב הקורפוס כדלקמן:
* הדיוויזיה השלישית "לאהור" בפיקוד מייג'ור גנרל סר ארתור רג'ינלד הוסקינס (הכוללת את בריגדות הרגלים ה-7, ה-8 וה-9).
* הדיוויזיה השביעית "מירוט" בפיקוד מייג'ור גנרל פיין Sir V. B. Fane (הכוללת את בריגדות הרגלים ה-19, ה-21 וה-28).
* הדיוויזיה ה-54 של מזרח אנגליה בפיקוד מייג'ור גנרל סר סטיוארט האר (הכוללת את בריגדות הרגלים ה-161, ה-162 וה-163).
* הדיוויזיה ה-60 הלונדונית בפיקוד מייג'ור גנרל ג'ון שיי (הכוללת את בריגדות הרגלים ה-179, ה-180, ה-181, בריגדת פ.ק.א ה-5 ורגימנט הפרשים של הקורפוס ה"יומנרי").

## לקריאה נוספת
* ג'ון גריינג'ר, "**הלחימה על ארץ ישראל-1917**", הוצאת מודן והוצאת 'מערכות' של צה"ל, 2012.
*פילדמרשל ארצ'יבלד וייוול, **מסעי המלחמה בארץ ישראל**, הוצאת אריאל, 2007.

## קישורים חיצוניים
* הקורפוסים הבריטיים במלחמת העולם הראשונה

## הערות שוליים

קטגוריה:גייסות בריטיים במלחמת העולם הראשונה
אילנה בלמקר

**אילנה בלמקר** (נולדה ב-3 באוקטובר 1945) היא רופאה ישראלית. מומחית לבריאות הציבור, פרופסור חבר בדימוס בחטיבה לרפואה בקהילה באוניברסיטת בן-גוריון. בעבר כיהנה כרופאת מחוז הדרום במשרד הבריאות (1988–2012).

## ביוגרפיה
בלמקר היא בוגרת בית הספר לרפואה באוניברסיטת דיוק בצפון קרוליינה, שבארצות הברית. סיימה את לימודי הרפואה בשנת 1971 ונבחרה כחברת כבוד באיגוד AOA למצטיינים בתחום הרפואה (Alpha Omega Alpha). התמחתה ברפואת ילדים בבית החולים האוניברסיטאי דיוק, והשתלמה ברפואה למתבגרים בבית החולים הלאומי לילדים בוושינגטון D.C. לאחר עלייתה לארץ, בשנת 1974, עברה להתמחות בבריאות הציבור (MPH) באוניברסיטה העברית, בקמפוס הדסה עין כרם. בשנת 1979 השלימה תואר שני בבריאות הציבור בהצטיינות יתרה מהאוניברסיטה העברית בירושלים. מומחית לרפואת ילדים מטעם American Board of Pediatrics משנת 1978, ומשנת 1979 רופאה מומחית לבריאות הציבור בישראל.

בין השנים 1988–2012 כיהנה בלמקר כרופאה המחוזית של מחוז דרום במשרד הבריאות. בתקופת כהונתה שמה דגש בעיקר על פיתוח שירותי הרפואה הראשונית והרפואה המונעת במגזר הבדואי, בדגש על קידום גדילה והתפתחות תקינה, מניעת מחלות מידבקות, פיקוח על מחלות זיהומיות וזיהוי והתערבות מוקדמת לעצירת התפרצויות. בלמקר פעלה ליישום תוכניות להפחתת שיעורי תמותת התינוקות ולמניעת חסרים במיקרו-מזינים בקרב ילדים בדואים.

אחד מהפרויקטים הגדולים ביותר אותו הובילה היה תוכנית התערבות לשיפור כיסוי החיסונים בקרב האוכלוסייה הבדואית בנגב. התוכנית ארכה 15 שנה והביאה לעלייה בכיסוי החיסון בקרב האוכלוסייה הבדואית מ-50% ערב התוכנית ליותר מ-90%.

במסגרת פעילותה האקדמית, הייתה בלמקר פעילה בפקולטה למדעי הבריאות באוניברסיטת בן-גוריון בנגב במשך כ-25 שנה. כפרופסור חבר בחטיבה הקלינית לבריאות בקהילה בפקולטה למדעי הבריאות באוניברסיטת בן-גוריון בנגב, פרסמה למעלה מ-50 פרסומים בכתבי-עת. היא פיתחה שני קורסי מבוא לתוכנית לתואר שני בבריאות הציבור: "שירותי רפואה מונעת לאם ולילד בישראל", ו"מבוא לבריאות סביבתית ותעסוקתית" וכמו כן קיימה הרצאות בנושא דילמות אתיות בבריאות הציבור.

בנוסף, יזמה בלמקר ונטלה חלק במחקרים אפידמיולוגיים שנועדו להעריך את השפעותיהן הבריאותיות השליליות של מפגעים סביבתיים, בין היתר את השפעת זיהום אוויר ממפעלי תעשייה גדולים על האוכלוסייה הכללית. לפרסום התוצאות הייתה השפעה ציבורית רחבה ובעקבותיה התקבלה החלטה ממשלתית לממן יחד עם החברות המחזיקות במפעלים הכימיים, מהלך משמעותי להפחתת זיהום האוויר מהאתר – מהלך אשר נחל הצלחה.

מתגוררת במודיעין. נשואה לפסיכיאטר הפרופסור חיים בלמקר. אם לחמישה ילדים וילדה אחת וסבה ל-13 נכדים.

## הצטיינות ופרסים
* פרס המצוינות בניהול בדרג בכיר של משרד הבריאות, 2007
* פרס מפעל חיים מטעם איגוד רופאי בריאות הציבור, 2019

## ראו גם
* בריאות הציבור
* רפואה מונעת

## קישורים חיצוניים

## הערות שוליים

קטגוריה:סגל אוניברסיטת בן-גוריון בנגב: מדעי הבריאות
קטגוריה:באר שבע: אישים
קטגוריה:רופאות ילדים ישראליות
קטגוריה:רופאי ילדים ישראלים
קטגוריה:אפידמיולוגיות ישראליות
קטגוריה:אפידמיולוגים ישראלים
קטגוריה:מודיעין-מכבים-רעות: אישים
קטגוריה:עובדי משרד הבריאות
קטגוריה:עובדות משרד הבריאות
קטגוריה:בוגרי בית הספר לרפואה באוניברסיטת דיוק
קטגוריה:ישראליות שנולדו ב-1945
קטגוריה:ישראלים שנולדו ב-1945
מוסקבה (סוכנות ידיעות)

**סוכנות הידיעות העירונית "מוסקבה"** (ברוסית: **Агентство городских новостей "Москва"**) היא סוכנות ידיעות מרכזית בבירת רוסיה, מוסקבה, הפועלת משנת 2013. הסוכנות נחשבת לחלק מחברת ההחזקות "מוסקבה מדיה" הנמצאת בבעלות משותפת של החברה הרוסית לשידורי רדיו וטלוויזיה ועיריית מוסקבה.

הסוכנות מהווה פרויקט חדשות המספק ידיעות וחדשות ומתפקדת כסוכנות ידיעות עירונית. מגוון האירועים שמכסה הסוכנות כולל אירועים וחדשות בקנה מידה עירוני, כמו גם סיפורים מקומיים שמעניינים את תושבי האזורים הספציפיים, הרבעים והמחוזות העירוניים.

הסוכנות מספקת תוכן במסגרת עדכוני חדשות, תצלומים וסרטונים. בנוסף, לסוכנות יש ארכיון משלה. ביצירת תוכן הסוכנות עושה שימוש בטכנולוגיות וציוד מודרניים, המאפשרים למסור מידע לצרכן במהירות וביעילות באמצעות אתר האינטרנט m24.ru ובאמצעות ערוץ מוסקבה 24.
## קישורים חיצוניים

* 

## הערות שוליים

קטגוריה:סוכנויות ידיעות
קטגוריה:מוסקבה מדיה
איסור כריתת עצים בישראל

**בישראל **חל** איסור על כריתת עצים **בוגרים, או עצים מסוימים שנרשמו כמוגנים (כ-70 מינים הנפוצים בישראל), גם אם אינם בוגרים. **עץ בוגר** מוגדר כעץ בגובה של לפחות 2 מטר, וקוטר גזעו לפחות 10 סנטימטרים (במדידה בגובה 130 סנטימטרים מעל פני הקרקע).

אדם המבקש לכרות עץ חייב לקבל אישור מפקיד היערות. איסור זה חל גם על עץ הנטוע בגינה פרטית, ואף על עץ שאדם נטע בעצמו. גם במקרה שהעץ נתפס על ידי הדיירים כמפגע סביבתי - למשל: כניסת ענפים לחלונות, פגיעה בצנרת הביוב, לכלוך או הפצת מזיקים, כריתתו דורשת אישור רשמי מפקיד היערות. במידה ופקיד היערות מוצא את הבקשה לכריתת העצים רלוונטית - הוא מנפיק עבורה רישיון כריתה. רישיונות הכריתה מתפרסמים באתר משרד החקלאות ופיתוח הכפר או באתרי פקידי היערות העירוניים וניתן להגיש להם ערר.

כריתת עץ, או אף העתקתו ממקום למקום, ללא אישור נחשבת לעבירה פלילית. העונש על כריתת עץ בוגר הוא כחצי שנת מאסר, או קנס של עד 15,000 שקלים. גם גיזום מסיבי של רוב העץ, גבוה מעל פני הקרקע, נחשב לכריתה. המונח "כריתה" בחוק הוא רחב מאוד, וכולל "חיתוך הגזע המרכזי של אילן מוגן או עץ בוגר בלא הותרת בדים, וכן כל פעולה הגורמת או העלולה לגרום למותו של אילן מוגן או עץ בוגר, לרבות ריסוס, הרעלה, הסרת קליפת העץ, שריפת העץ, חיתוך שורשיו או בנייה בתוך תחום קוטר צמרתו או עקירה, למעט עקירה במהלך העתקה".

עקירת עץ (כולל שורשיו) נחשבת לעבירה חמורה יותר, והקנס עליה גבוה יותר. עקירה לצורך העתקת העץ ממקום למקום אינה נחשבת לכריתה, אך גם פעולה זו נחשבת לעבירה פלילית כיוון שבדרך כלל היא מובילה למות העץ.

הפיקוח על עבירה זו נעשה לרוב על ידי דיווח של אזרחים בפנייה למוקד העירוני או למשטרה.

## עצים מוגנים
בישראל, כל עץ בוגר נחשב לעץ מוגן. לצד זאת, ישנם כ-70 מיני עצים המוגדרים כמוגנים בכל שלב התפתחות: ביניהם אורן, אקליפטוס, אלון, ברוש, צפצפה, ערבה, אדר, אגס סורי, פיקוס, צפצפה, זית, ארז, אשל, צאלון, קטלב, הדס מצוי, דולב, שיזף, חרוב, אולמוס, אלביציה, אלה, אראוקריה, ברכיכיטון, כליל החורש, מילה, עוזרר, תמר מצוי, שקד, שיטה, שזיף הדב, סקוויה, ועוד. למעשה, רוב העצים הנפוצים בישראל כלולים ברשימה זאת.

## היסטוריה
פקודת היערות המנדטורית משנת 1926 הגדירה את איסור הכריתה רק במקרים של כריתה הסמוכה לקרקע, ורק לגבי עצים שהוגדרו כמוגנים. תיקון לחוק היערות משנת 2008 הגדיר כל עץ בוגר ככלול בחוק. בשנת 2012 התווסף תיקון נוסף לחוק, שקבע כי גם גיזום מסיבי בגובה העץ, באופן שפוגע אנושות בצמיחתו, הוגדר ככריתת העץ (כאשר החוק המנדטורי התייחס רק לחיתוך העץ סמוך לקרקע ככריתה).

## ראו גם

* בל תשחית
* העץ בשירות האדם

## קישורים חיצוניים
* 
*מערכת ״מעירים״, לבדיקה ומעקב אחר רישיונות כריתה
* 
* ד"ר יהודה טרואן, רגולציה של כריתת עצים במרחב הבנוי, מרכז המחקר והמידע של הכנסת, 29 בדצמבר 2019
* צביקה אבני, "חוק היער והאילנות" - אנתולוגיה של פספוס חקיקתי, **קרקע לחקר מדיניות קרקעית ושימושי קרקע,** 68, יוני 2010

## הערות שוליים

קטגוריה:ישראל: חקיקת אנרגיה ומשאבים
קטגוריה:ישראל: חוקי איכות הסביבה
קטגוריה:ישראל: יערנות
איגור שסטאקוב

**איגור לאונידוביץ' שסטאקוב** (ברוסית: **И́горь Леони́дович Шестако́в**; נולד ב-27 בינואר 1962, מוסקבה) הוא איש טלוויזיה רוסי, מפיק, מנהל מדיה, כתב, סופר ומנחה מספר תוכניות טלוויזיה.

מכהן בתור המפיק הראשי של ערוץ הטלוויזיה רוסיה-1 (מאז 2015), המנכ"ל (משנת 2011) והעורך הראשי (מאז 2012) של חברת התקשורת מוסקבה מדיה, העורך הראשי של ערוץ הטלוויזיה רוסיה-2 (2013— 2015). הוא מיתג בהצלחה את הערוץ העירוני "סטוליצה" והפך אותו לערוץ החדשות המודרני מוסקבה 24.

## קישורים חיצוניים

* ריאיון עם שסטאקוב (2004)
## הערות שוליים

קטגוריה:מנחי טלוויזיה רוסים
קטגוריה:מוסקבה מדיה
קטגוריה:זוכי פרס TEFI
קטגוריה:סגל VGTRK
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1962
מיכאל עומר

**מיכאל "מייק" עומר** (נולד ב-20 ביוני 1979) הוא סופר ישראלי.

## ביוגרפיה
עומר היה עיתונאי, מפתח משחקים ומנכ"ל חברת "Loadingames".

### קריירה ספרותית
לאחר פרסום הרומן שלו "רשת העכביש" (Spider's Web) בשנת 2016, וספרי ההמשך שלו בסדרת "תעלומת פארק גלנמור" (Glenmore Park Mystery Series), פרש מתפקידו ונשאר סופר במשרה מלאה. את ספריו הקדיש לשלושת ילדיו. לצורך המחקר עבור ספריו קרא ביוגרפיות של מספר רוצחים סדרתיים.

בשנת 2018 פרסם עומר את "מוח של רוצח" (A Killer's Mind) שהגיע למקום הראשון ברשימת רבי המכר של אמזון. באותה שנה עומר הגיע לרשימת הספרים המומלצים של הניו יורק פוסט.

ביולי 2018 הוא דורג מעל ג'יי קיי רולינג, ג'יימס פטרסון וסטיבן קינג בדירוג הסופרים באמזון. החברה לא פרסמה על אילו נתונים מבוסס דירוג זה..

בינואר 2023 זכה בפרס מיוחד מאת המוציאים לאור שלו תומאס ומרסר, על מכירת למעלה ממיליון עותקים מספריו.

## ספרים

* 
* 
* 
* 
* 
* 
* 
* 

## קישורים חיצוניים

* 

* 
* מייק עומר באתר סימניה

## הערות שוליים

קטגוריה:סופרים ישראלים
קטגוריה:סופרים ישראלים הידועים בשם עט
קטגוריה:סופרי מתח ואימה ישראלים
קטגוריה:סופרים כותבי אנגלית
קטגוריה:יזמים ישראלים
קטגוריה:עיתונאים ישראלים
קטגוריה:ישראלים שנולדו ב-1979
Paper Parachute

***Paper Parachute*** (בעברית: "**מצנח מנייר**") הוא אלבום האולפן החמישי של הזמרת-יוצרת הישראלית נינט טייב. האלבום יצא לאור ב-2017, על ידי חברות התקליטים "White Magic Music" והליקון.

## ביקורות
האלבום קיבל ביקורות טובות. מבקר המוזיקה של אתר וואלה, יובל מנוחין, אמר "נינט הייתה ונשארה בעיניי הזמרת המבצעת הכי טובה בדורה. גם הפעם אפשר לקבוע בקלות, שהאלבום הנוכחי הוא הטוב ביותר מכל אלבומיה עד כה". בעיתון ישראל היום כתב יואב קוטנר "יש בו חדשנות מוזיקלית (כולל נגיעות מזרחיות בתוך הרוק הכבד), ואני אוהב את זה שנינט לא נכנעת ללחץ "לעשות משהו יותר קל". וחוץ מזה, האלבום הזה כולל כמה שירים ממש טובים".

האלבום התקבל בביקורות חיוביות גם בחו"ל. באתר המוזיקה האמריקאי Sputnikmusic נכתב כי המיקוד העיקרי באלבום הוא יצירת להיטים הממוקדת בביצועים הקוליים המופלאים של טייב.

## רשימת רצועות

## קישורים חיצוניים

*Paper Parachute באתר Discogs

## הערות שוליים

קטגוריה:אלבומי נינט טייב
קטגוריה:אלבומים באנגלית
קטגוריה:אלבומים שהופקו על ידי יוסי מזרחי
קטגוריה:אלבומי רוק ישראליים
קטגוריה:אלבומי חברת הליקון
מלך החסימות של ה-NBA

**מלך החסימות של [[ליגת ה-NBA]]** הוא כינוי, ותואר בלתי-רשמי, הניתן לשחקן אשר סיים את העונה הסדירה עם ממוצע החסימות למשחק הגבוה ביותר בליגה.

הזוכים בתואר הוכרו רק החל מעונת , בה החלו לתעד נתון סטטיסטי זו. על מנת לזכות בתואר, על שחקן להופיע לפחות ב-58 משחקים מתוך 82 משחקי העונה הסדירה.

כרים עבדול-ג'באר, מארק איטון ומרכוס קמבי מחזיקים במשותף בשיא הזכיות בתואר, עם 4 זכיות. מלבדם, השחקנים היחידים אשר זכו בתואר יותר מפעמיים הם ג'ורג' ג'ונסון, האקים אולאג'ואן, דיקמבה מוטומבו, ת'יאו ראטליף ואנתוני דייוויס, אשר כל אחד מהם זכה שלוש פעמים. בעונת  קבע איטון את שיא החסימות הממוצע בעונה (5.56), ואת שיא הליגה בסך חסימות בעונה (456).

שני שחקנים בלבד זכו בתואר מלך החסימות באותה עונה בה זכו באליפות ה-NBA: ביל וולטון בעונת , ועבדול-ג'באר בעונת .

## מלך החסימות ב-NBA לאורך השנים

[שמאל|ממוזער|200px|[דיקמבה מוטומבו, זכה בתואר 3 פעמים]]
[שמאל|ממוזער|200px|[אנתוני דייוויס, זכה בתואר 3 פעמים]]

## הערות שוליים

קטגוריה:NBA
קטגוריה:רשימות בנושא ספורט
ג'ונתן אורטאוויסקאיה

**ג'ונתן מתיאס אורטאוויסקאיה דה לוס** (בספרדית: **Jonathan Matías Urretaviscaya da Luz**; נולד ב-19 במרץ 1990) הוא כדורגלן אורוגוואי המשחק בעמדת הקיצוני בראסינג קלוב מליגת העל האורוגוואית.

## קריירת מועדונים
אורטאוויסקאיה החל את הקריירה שלו בריבר פלייט. הוא ערך את הופעת הבכורה שלו בקבוצה הבוגרת בניצחון 0–2 נגד ליברפול, במחזור הראשון של ליגת הקלאסורה 2007.

ב-2 ביולי 2008 חתם בבנפיקה ליסבון מליגת העל הפורטוגלית תמורת 1.5 מיליון אירו, ולעיתים נדירות נעשה בו שימוש בעונת הבכורה שלו. רק בינואר  ערך את הופעת הבכורה שלו בקבוצה הבוגרת בניצחון 0–1 נגד פורטו. כעבור זמן קצר הושאל לפניארול עד לסיום העונה.

ביוני  הושאל לדפורטיבו דה לה קורוניה מליגת העל הספרדית במהלך ארוך עונה. בינואר  חזר לפניארול. בקיץ  הושאל לוויטוריה דה גימארייש.

ב-1 בספטמבר 2014 שוחרר מבנפיקה וחתם בפאסוש דה פריירה. ב-23 בינואר 2015, חזר לקדנציה שלישית בפניארול כאשר הושאל עד לסיום העונה.

בקיץ  חתם בפצ'וקה מליגת העל המקסיקנית.

בינואר  חתם במונטריי.

בינואר  חזר לקדנציה רביעית בפניארול.

ב-15 באפריל 2021 חתם באתלטיקו רנטיסטאס.

ב-8 בפברואר 2022 חתם בריבר פלייט מליגת העל האורוגוואית.

ב-9 בינואר 2023 חתם בבוסטון ריבר. ב-31 ביולי הצטרף לראסינג קלוב מליגת העל האורוגוואית.

## קריירה בינלאומית
אורטאוויסקאיה נכלל בסגל הנבחרת לקראת אולימפיאדת לונדון (2012).

ב-28 במרץ 2017 ערך את הופעת הבכורה שלו בנבחרת הבוגרת כאשר נכנס כמחליף במהלך המחצית השנייה של משחק ההפסד 1–2 ל. במשחק זה הורחק לאחר שספג שני כרטיסים צהובים ב-11 הדקות בהן שיחק.

אורטאוויסקאיה נכלל בסגל הנבחרת לקראת מונדיאל 2018.

## תארים
; בנפיקה ליסבון
*ליגת העל הפורטוגלית: 
*גביע הליגה הפורטוגלית: 

; פניארול
*ליגת העל האורוגוואית: 

; פצ'וקה
*ליגת העל המקסיקנית: קלאסורה 
*ליגת האלופות של אמריקה הצפונית: 

; מונטריי
*ליגת העל המקסיקנית: אפרטורה 
*ליגת האלופות של אמריקה הצפונית: 

; אישיים
*כדור הארד של גביע העולם למועדונים: 2017

## קישורים חיצוניים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ריבר פלייט (אורוגוואי)
קטגוריה:כדורגלני בנפיקה ליסבון
קטגוריה:כדורגלני פניארול
קטגוריה:כדורגלני דפורטיבו לה קורוניה
קטגוריה:כדורגלני ויטוריה דה גימארייש
קטגוריה:כדורגלני פאסוש די פריירה
קטגוריה:כדורגלני פצ'וקה
קטגוריה:כדורגלני מונטריי
קטגוריה:כדורגלני נבחרת אורוגוואי
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2018
קטגוריה:ספורטאים זרים בפורטוגל
קטגוריה:ספורטאים אורוגוואים בספרד
קטגוריה:ספורטאים אורוגוואים במקסיקו
קטגוריה:אורוגוואים שנולדו ב-1990
אדי פיירס

**אדי פיירס** (באנגלית: **Eddie Fyers**) הוא דמות משנה בדיונית המופיעה בחוברות הקומיקס החץ הירוק ביקום DC קומיקס. הדמות הופיעה לראשונה בחוברת *[[החץ הירוק: ציידי הקשת הארוכה|Green Arrow: Longbow Hunters #3]]* מאוקטובר 1987, ונוצרה על ידי הכותב והמאייר מייק גרל.

פיירס היה סוכן מיומן של סוכנות הריגול "CIA", והוא נשלח לבצע התנקשות בקשתית שאדו. במשימה זו, הוא פגש לראשונה בגיבור-העל החץ הירוק, שרדף אחרי שאדו גם כן. פעולותיו של החץ, בהן הוא לקח את החוק לידיים, הביאו אותו למסלול התנגשות עם פיירס. עם זאת, פיירס הפך לחבר קרוב של רוי הרפר ואף הצליח להתיידד עם החץ בסופו של דבר. לאחר זמן מה, הוא עזב את ה-CIA על מנת לעבוד כפרילנסר.

עם גילוי בנו של החץ, קונור הוק, פיירס התקרב אליו ושימש לו כדמות אב. לאחר שהחץ הקריב את חייו כשמנע פיגוע טרור ביולוגי בעיר מטרופוליס, פיירס אימץ את הוק. הוא אימן אותו והכשיר אותו לשימוש בכלי נשק, והם יצאו למשימות שונות ברחבי העולם. לאחר שובו של החץ מן המתים, הוק בחר להמשיך לחיות עם פיירס על פני אביו הביולוגי. כאשר חייו של הוק עמדו בסכנה, פיירס הגן עליו בגופו ונפצע אנושות. הוא סבל מכוויות קשות בכל חלקי גופו, ונפשו התערערה. מאוחר יותר, הוא נראה בחתונתם של החץ והקנרית השחורה.

לאחר הלידה מחדש של היקום, פיירס הופיע מחדש כשכיר חרב וחבר בארגון הפשע מאורגן "המעגל התשיעי". הוא נאבק בחץ ובקנרית השחורה ואף הצליח לגבור עליהם, ובהמשך הוא נשכר לביצוע עבודות נוספות תמורות כסף המעלות אותו על מסלול התנגשות עם החץ. החץ פוצע אותו קשות, אך פיירס מספיק לפוצץ את מגדל מחט החלל.

את דמותו של אדי פיירס בסדרת הטלוויזיה "החץ" מגלם השחקן סבסטיאן דאן.

## קישורים חיצוניים
* דף הדמות בפרויקט פאנדום של DC קומיקס

## הערות שוליים

קטגוריה:החץ הירוק
קטגוריה:גיבורי-על ב-DC קומיקס
קטגוריה:נבלי-על ב-DC קומיקס
פנסילבניה גאזט

[שמאל|250px|פסל של [בנג'מין פרנקלין מחזיק עותק של העיתון (1872)]]
**פנסילבניה גאזט** (באנגלית: **The Pennsylvania Gazette**) היה אחד העיתונים הבולטים של ארצות הברית משנת 1728, לפני תקופת המהפכה האמריקאית, ועד 1800.

## היסטוריה
את העיתון הוציא לאור לראשונה סמואל קיימר  בשנת 1728, בשם "The Universal Instructor in all Arts and Sciences: and Pennsylvania Gazette"; היה זה העיתון השני שפורסם בפנסילבניה. ב-2 באוקטובר 1729 קנו בנג'מין פרנקלין ויו מרדית'  את העיתון וקיצרו את שמו. הם ויתרו גם על תוכניתו הגרנדיוזית של קיימר להדפיס בתוך העיתון את ציקלופדיית צ'יימברס. פרנקלין לא רק הדפיס את העיתון, אלא גם כתב לעיתים קרובות מאמרים תחת שמות עט. עיתונו הפך במהרה לעיתון המצליח ביותר במושבות.

## קישורים חיצוניים

## הערות שוליים

קטגוריה:עיתונים באנגלית
קטגוריה:ארצות הברית: עיתונים
קטגוריה:בנג'מין פרנקלין
לגדי

**לגדי** (באסטונית: **Lagedi**) היא עיירה קטנה במחוז האריו בצפון אסטוניה. ב-2011 חיו בעיירה 953 איש. 

לחברת הרכבות האסטונית הממשלתית אלרון  תחנה בלגדי. 

בלגדי פעל מחנה לעבודת כפייה במהלך הכיבוש הגרמני במלחמת העולם השנייה. מחנה זה היה מחנה לוויין של מחנה הריכוז ואיווארה ובו התקיימו רציחות  המוניות של יהודים.

## קישורים חיצוניים

## הערות שוליים

קטגוריה:קצרמר השואה
קטגוריה:אסטוניה: ערים
מיס שווייץ 2010

[שמאל|ממוזער|180px|[קרסטין קוק, מיס שווייץ 2010]]
**מיס שווייץ 2010** הייתה תחרות מיס שווייץ ה-51 במספר.

12 מועמדות התמודדו בתחרות, זאת בניגוד לשנים קודמות בהן היו 16 מועמדות. מספר המתמודדות הנמוך היה במטרה להעניק יותר זמן מסך לכל אחת מן המועמדות, כדי שיוכלו להכיר אותן טוב יותר.

במסגרת התחרות חולקו גם פרסי "מיס פוטוגניק" ו"מיס חברות".

התחרות נערכה ב-25 בספטמבר 2010 בתיאטרון 11 בציריך. סוון אפיניי הנחה את התחרות בגרמנית. במסגרת החלק האומנותי הופיעה איימי מקדונלד.

הזוכה, קרסטין קוק, נולדה בשווייץ לזוג הורים אנגליים. היא ייצגה את שווייץ במיס תבל 2011.

## תוצאות

## קישורים חיצוניים
*המתמודדות בתחרות

קטגוריה:תחרויות יופי ב-2010
קטגוריה:ציריך
קטגוריה:2010 באירופה
פאראטקסט

**פאראטקסט** הוא מושג בפרשנות ספרותית. גוף הטקסט של סופרים (למשל סיפור, תיאור עיוני, שירים וכדומה) מוקף לרוב בחומרים אחרים שמספקים המחברים, העורכים, המדפיסים והמו"לים, הידוע כ"פאראטקסט". אלמנטים אלה מהווים מסגרת לטקסט הראשי, ויכולים לשנות את הקבלה של הטקסט בידי הציבור, או את הפרשנות שלו. לרוב מצורפים פאראטקסטים לספרים, מכיוון שהם בדרך כלל כוללים כריכה (עם אמנות עליה), כותרת, דפים נלווים הבאים בספר לפני דפי התוכן שלו ואינם חלק מהמספור השוטף (הקדשה, הקדמה), דפים שמופיעים בסוף הספר (הערות שוליים, קולופון) וחומרים רבים אחרים שלא המחבר יצר. החלטות עריכה אחרות יכולות גם הן להיחשב "פאראטקסט", כמו עיצוב או טיפוגרפיה.

מושג ה"פאראטקסט" קשור קשר הדוק למושג ההיפוטקסט , שהוא טקסט קודם שמשמש מקור לטקסט הנוכחי. למשל, ב"אודיסיאה" של הומרוס ניתן לראות היפוטקסט של "יוליסס" מאת ג'יימס ג'ויס.

חוקר הספרות ז'ראר ז'נט  מגדיר את הפאראטקסט כדברים שמלווים את הטקסט של יצירה שפורסמה, כמו שם המחבר, הכותרת, הקדמה או המבוא, או איורים. זהו לא גבול בלתי עביר, לדבריו, אלא מעין "מפתן של דלת", שמאפשר לקורא להמשיך הלאה או לסוב על עקביו. זהו "אזור שבין טקסט ללא-טקסט", בעל השפעה על הציבור, שיכולה לאפשר קבלת-פנים טובה יותר לטקסט וקריאה רלוונטית יותר בו. במילים אחרות, לדבריו, אלו "שולי הטקסט המודפס, שלמעשה שולטים כל תהליך הקריאה של האדם". לדבריו, ניתן לחלק את הפאראטסקט לשני חלקים: החלק הראשון, פֶּריטקסט (peritext), הוא חלק מהמסמך הכתוב. הוא כולל את שם הטקסט, שמות הפרקים, את ההקדמה, איורים וכיתוביהם, הערות שוליים, הקדשות, איורים; ואֶפּיטקסט (epitext), הכולל מסרים שנמצאים מחוץ לטקסט, כגון ראיונות, הודעות של יח"צ וביקורות בעיתונות.

## ראו גם
* אינטרטקסטואליות
* טרנסטקסטואליות

## לקריאה נוספת
* Genette, Gérard: *Seuils*. Paris: Éditions du Seuil, 1987. (תורגם בשם*Paratexts.* *Thresholds of interpretation*, Cambridge: CUP, 1997)
* Huber, Alexander, *[https://hcommons.org/deposits/item/hc:28891/ Paratexte in der englischen Erzählprosa des 18.]* *[https://hcommons.org/deposits/item/hc:28891/ Jahrhunderts]*. (תזה לתואר שנה, בגרמנית). מינכן:ברסיטת מינכן, 1997. דיון ב"קורות טום ג'ונס" מאת הנרי פילינג, ב"מעשה בגיגית" מאת ג'ונתן סוויפט, ובספר "טריסטם שנדי" של לורנס סטרן.
* Müllerová, Lenka, Reklamní aspekty sekundárních knižních textů v devadesátých letech 20. století (תזה).
* 
* 

## הערות שוליים

קטגוריה:נרטולוגיה
קטגוריה:תורת הספרות
קטגוריה:תאוריה ביקורתית
פטרבורג העסקית

**פטרבורג העסקית** (ברוסית: **Деловой Петербург**) הוא עיתון עסקי יומי בשפה הרוסית שיוצא לאור סנקט פטרבורג, רוסיה.

העיתון הוקם בשנת 1993 בסנקט פטרבורג והוא מספק חדשות הקשורות לעסקים וכספים בעיר ובפרבריה. העיתון מתפרסם בפורמט צהובון.

הבעלים של העיתון הוא קבוצת בוניר. החל משנת 2006 היה אנדריי ארשוב העורך הראשי. מקסים ואסיוקוב מונה לעורך הראשי של העיתון מאז 8 בדצמבר 2011.

בשנת 2011 הוכתר על ידי WAN/IFRA כמערכת החדשות הטובה ביותר במדיה החברתית.
תפוצת העיתון 2005 הייתה 23,000 עותקים. בשנת 2010 התפוצה של היומון עלתה ל-24,000 עותקים אך בסוף 2011 ירד ל-20,400 עותקים.

## קישורים חיצוניים
* 

## הערות שוליים

קטגוריה:רוסיה: עיתונים ברוסית
קטגוריה:סנקט פטרבורג: אמצעי תקשורת
קטגוריה:עיתונות כלכלית
זודיולסטיס

**זודיולסטיס** (שם מדעי: *Zodiolestes*) הוא סוג נכחד של טורף ממשפחת הסמוריים, שחי באמריקה הצפונית של המיוקן לפני 23.2 עד 16 מיליון שנה מזמננו. במראהו הוא דמה לגרגרן, והוא השתייך לתת-המשפחה הקדומה Oligobuninae, בה נכלל גם המגליקטיס הענקי. המאובנים שלו התגלו בפלורידה, נברסקה ובוויומינג.

סוג זה תואר ב-1942 בידי החוקר "E. S. Riggs" אשר ראה בו סוג קרוב לפרומרטס (*Promartes*). במקור הם שויכו למשפחת הראקוניים, אך בהמשך הופרדו למשפחת הסמוריים. הם חיו לאורך מרכז ארצות הברית, כנראה באזורי הפרריה הקדומה. הסוג כלל שני מינים: *Zodiolestes daimonelixensis* ו-*Zodiolestes freundi*.

ממצאיו של הסמור גילו שהוא ניזון ממיני מכרסמים מתחפרים, כגון הבונה הקדום פלאוקסטור, שחי במחילות דמויות סליל. טורף זה חי בדומה למין חמוס שחור-רגל, אשר נוהג לארוב לנובחניות כלביות במחילתם ולטרוף אותם בהפתעה בפתחיהם. מאובנים שנמצאו מראים שהטורף וטרפו נקברו יחד במגורי הבונה.

## קישורים חיצוניים

קטגוריה:סמוריים פרהיסטוריים
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
קטגוריה:מאובני טקסונים שתוארו ב-1942
אמיר אשל (קצין שריון)

**אמיר אשל** הוא קצין צה"ל בדרגת אלוף-משנה אשר פיקד בעבר על חטיבה 600.

## ביוגרפיה
התגייס לקורס טיס, שובץ למגמת נווטים במטוסי תובלה. אחרי שחתם ויתור עבר לשירות בחיל השריון, כמו אביו  ששימש כמפקד אוגדה בחיל. עבר קורס מפקדי טנקים וקורס קציני שריון. שימש מפקד מחלקה ומפקד פלוגה, ולאחר מכן יצא ללימודים בפו"ם. בשנים 1999–2001 פיקד על גדוד 75 בחטיבה 7. ב-2005 מונה למפקד חטיבה 600 בדרגת אלוף-משנה וכיהן בתפקידו עד שנת 2009. לאחר מכן כיהן כראש תורת חיל השריון וקצין האג"ם של פיקוד העורף. באוגוסט 2013 מונה לנספח צה"ל בסין.

אשל הוא בוגר המכללה לביטחון לאומי.

אביו, יצחק אשל, היה תת-אלוף בצה"ל.
דודו הוא אלוף-משנה במילואים אמנון אשל, שהיה מפקד חטיבה 7 במלחמת לבנון השנייה.

כיום עוסק אמיר אשל בתעשיות הביטחוניות.

נשוי ליעל ואב לשלושה. 

## לקריאה נוספת
* אמיר אשל**,** בדרך לקיפאון בתמרון **[[מערכות]]** גיליון 434, דצמבר 2010, עמ' 16 - 25

## הערות שוליים

קטגוריה:מפקדי גדוד 75
קטגוריה:מפקדי חטיבה 600
קטגוריה:אלופי-משנה בצה"ל
קטגוריה:קציני אג"ם של פיקוד העורף
קטגוריה:נספחים צבאיים ישראלים בסין
קטגוריה:ישראלים שנולדו במאה ה-20
Len TV 24

**Len TV 24** (ברוסית: **Лен ТВ 24**) היא חברת הטלוויזיה של מחוז לנינגרד וערוץ טלוויזיה רוסי. שידורי הערוץ מכוונים לעיר סנט פטרבורג ומחוז לנינגרד. הערוץ ממומן על ידי ממשלת מחוז לנינגרד.
## היסטוריה
הערוץ החל את שידוריו ב-6 ביוני 1994 ועד 2019 שידר גם בין השעות 7:00-8:00 בתדרים של הערוץ החמישי בסנקט פטרבורג ובפרבריה ומשעה 18:30 עד 19:30 ברשתות הכבלים. באפריל 2014 הושקו שידורי לוויין בפלטפורמת קונטיננט TV מהלווין Horizons-2. ב-26 באוגוסט 2015 החל הערוץ בשידור במסגרת רשת של מפעילת הכבלים Rostelecom בסנקט פטרבורג.

על פי החלטת ועדת המכרזים הפדרלית לשידורי טלוויזיה ורדיו מיום 15 בפברואר 2017, ערוץ הטלוויזיה נבחר כערוץ הטלוויזיה המחוזי, במה שהופך אותו לנגיש לכלל הציבור במחוז לנינגרד.

ב-24 בינואר 2019, למנכ"ל הערוץ מונה אולג צ'רניך, ראש פורטל האינטרנט iVyborg.ru, משאב אינטרנט מצליח במחוז לנינגרד, הוא החליף את אנדריי ראדין. החל מ-1 ביולי 2019 מתבצעים שידורי הערוץ מהמשרד במרכז העסקים ברחוב הלסינגפורס בצד של ויבורג בסנקט פטרבטרג. ב-4 ביולי 2019 נודע על מיתוג מחדש של הערוץ ושל חברת הטלוויזיה, תוך קידום הערוץ ברשתות החברתיות. במחצית הראשונה של יולי, ארבעה מעובדי הערוץ עזבו בגלל חילוקי דעות עם ההנהלה החדשה.

הערוץ נוטה לשדר משחקי ספורט ושידורים חיים של קבוצות כמו מועדון הכדורגל לנינגרדץ, מועדון הכדורסל זניט, מועדון הכדורעף דינמו מחוז לנינגרד, מועדון ההוקי קרח סק"א וריאגי ובעבר גם שידר תוכניות אודות מועדון הכדורגל טוסנו.

מאז סוף אוגוסט הודיעו הפורטלים Online47.ru ו-ivbg.ru על השקת ערוץ Len TV 24, הממצב את עצמו כערוץ מרכזי של צפון-מערב רוסיה ומהווה מיתוג מחדש של הערוץ. ב-26 באוגוסט 2019 הערוץ החל להתפרסם בשם "Len TV 24".

## הנהלה
### מנכ"לים
* **איגור דנליוק** (2006-יוני 2011)
* **מיכאיל וליקוסלסקי** (יוני 2011—6 באוגוסט 2013)
* **אנדריי מוקרוב** (6 באוגוסט 2013—סתיו 2015)
* **אנדריי ראדין** (סתיו 2015—24 בינואר 2019)
* **אולג צ'רניך** (24 בינואר 2019—הווה)
### מפיקים ראשיים
* **אלכסנדרה קובז'ארובסקאיה** (26 באוגוסט 2019—הווה);
## שערוריות
* **חיפוש במסגרת תיק הונאה.** ב-22 ביוני 2016, במשרד החברה הממוקם ברחוב צ'אפיג'ין נערכו חיפושים על רקתיק הונאה שנפתח נגד המנכ"ל לשעבר אנדריי מוקרוב. ב־30 ביולי 2019, הוא זוכה לאחר שלא הוכח שבוצעה כל הונאה במהלך עבודתו בערוץ הטלוויזיה.
* **פיטורי עיתונאים.** ב-16 ביולי 2019 נודע כי ארבעה עיתונאים עזבו את הערוץ: שלושה התבקשו לפרוש מרצונם החופשי עקב פגיעה באתיקה התאגידית ועיתונאית נוספת אף קיבלה הצעה לעזוב בשל ניסיונותיה להגן על קולגות שלה שעזבו את תחנת הטלוויזיה.

## קישורים חיצוניים

* 
* 
## הערות שוליים

קטגוריה:סנקט פטרבורג: אמצעי תקשורת
קטגוריה:מחוז לנינגרד
קטגוריה:1994 ברוסיה
רומיאו ויוליה (סרט, 1900)

**רומיאו ויוליה** (בצרפתית: **Roméo et Juliette**) הוא סרט צרפתי משנת 1900, עיבוד למחזה "רומיאו ויוליה" מאת ויליאם שייקספיר.

## הפקה
במאי הסרט היה קלמאן מוריס. בסרט מושמעת אריה מתוך האופרה "רומיאו ויוליה" מאת שארל גונו, בביצוע זמר הטנור אמיליו קוסירה. הוא נחשב לעיבוד הקולנועי הראשון של המחזה השייקספירי.

חברת Phono-Cinéma-Théâtre הפיקה את הסרט, שהקרנת הבכורה שלו הייתה בתערוכה של פריז משנת 1900. זה היה בין הסרטים הראשונים שהוקרנו עם סינכרון קול. ההקלטה של הקול נעשתה בליאורטוגראף על גבי צילינדר צלופן. בצילומי הסרט השחקנים צולמו כשהם מתאמים את השפתיים לפי ההקלטה. בהקרנת הסרט הושמעה ההקלטה, והמקרין התאים את מהירות המקרן לפי הקולות שנשמעו.

קוסירה היה אחד מ-18 הידוענים המשתתפים ביצירות של Phono-Cinéma-Théâtre, שהועלו בתערוכה העולמית של פריז משנת 1900. מחזה שייקספירי נוסף שהוצג היה "Le Duel d'Hamlet" עם שרה ברנאר בתפקיד המלט, העיבוד הקולנועי הראשון של המחזה "המלט". אחד הסרטים הידועים שהוצגו בתערוכה היה עיבוד למחזה "סיראנו דה ברז'ראק" מאת אדמון רוסטאן, אף הוא בבימויו של מוריס.

## קישורים חיצוניים

## הערות שוליים

קטגוריה:סרטי דרמה צרפתיים
קטגוריה:סרטים המבוססים על רומיאו ויוליה
קטגוריה:סרטי 1900
גוסטב פון אלבנסלבן

**גוסטב פון אלבנסלבן** (בגרמנית: **Gustav von Alvensleben**; 30 בספטמבר 1803 – 30 ביוני 1881) היה גנרל פרוסי אשר לחם במלחמות איחוד גרמניה.

## ביוגרפיה
אלבנסלבן נולד ב-30 בספטמבר 1803 בעיר אייכנברלבן שבפרוסיה. משפחת פון אלבנסלבן הייתה משפחת אצולה ותיקה. אביו, גבהרד יוהאן פון אלבנסלבן, היה אוברסט לוטננט בצבא הפרוסי, ואמו נקראה קרוליין פרדריקה אלאונור. היו לו שלושה אחים גדולים, מהם שניים ורנר וקונסטנטין הגיעו לדרגות גנרלים. כמו אחיו, הוא התחנך בבית הספר לקצינים בברלין, וב-1821 התגייס לצבא הפרוסי. הוא הוצב כלויטננט ברגימנט הגרנדירים ה-1 של המשמר ("קייזר אלכסנדר"). בשנת 1841 הוא הועלה לדרגת האופטמן, ובשנת 1847 הוא הועלה לדרגת מיור. בשנת 1849 הוא מונה לראש מטה של הכוח בבאדן במהלך מערכת פאלץ-באדן. בשנת 1850 הוא מונה לראש מטה הקורפוס ה-8, וכעבור ארבע שנים הוא מונה לקצין במטה המחוז הצבאי של מחוז הריין וווסטפאליה. בשנת 1855 הוא הועלה לדרגת אוברסט, ובשנת 1858 הוא הועלה לדרגת גנרל מיור ושירת שלוש שנים עם וילהלם, נסיך פרוסיה. ב-8 בפברואר 1863 הוא חתם על אמנת אלוונסלבן עם רוסיה, ושנתיים לאחר מכן הוא הפך לדרגת גנרל לוטננט.

במהלך מלחמת אוסטריה–פרוסיה בשנת 1866 הוא שירת במטה המלך, וב-30 באוקטובר הוא קיבל פיקוד על הקורפוס ה-4. בשנת 1868 הוא הועלה לדרגת גנרל של הרגלים. במהלך מלחמת צרפת-פרוסיה הוא פיקד שוב על הקורפוס ה-4, בעוד אחיו קונסטנטין פון אלבנסלבן פיקד על הקורפוס ה-3, והוביל אותו בקרבות של בומון וסדאן. הוא גם התקדם עם כוחותיו נגד פריז, ועל שירותיו במלחמה זו הוא קיבל מענק של 100,000 טלארים. ב-10 באוקטובר 1872 הוא פרש מהצבא, וב-30 ביוני 1881 הוא מת בביתו בגרנרודה.

## קישורים חיצוניים

* גוסטב פון אלבנסלבן באתר הביוגרפיה הכללית הגרמנית 
* מידע על משפחת אלבנסלבן 
* 

קטגוריה:גנרלים בצבא הפרוסי
קטגוריה:מעוטרי אות מסדר העיט האדום
קטגוריה:גנרלים בצבא הקיסרות הגרמנית
קטגוריה:מעוטרי עיטור גיאורגי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי פור לה מריט
קטגוריה:קצינים גדולים בלגיון הכבוד
קטגוריה:מעוטרי עיטור בית הוהנצולרן
קטגוריה:גרמנים במלחמת צרפת–פרוסיה
קטגוריה:גרמנים שנולדו ב-1803
קטגוריה:גרמנים שנפטרו ב-1881
פיטר FM

**פיטר FM** (ברוסית: **«Пи́тер FM»**) היא תחנת רדיו הפועלת בסנקט פטרבורג ובפרבריה.

## היסטוריה
משנת 1998 שידרה תחנת הרדיו בשם "רדיו פטרוגרד - שנסון רוסי", בבעלות חברת נורד ליין בתדר 100.9 FM. 

ב-29 בדצמבר 2008 נרכש נתח של 94% בנורד ליין על ידי חברת Ars Legis, חברה בבעלות נשיא חברת PMI Corporation (Petersburg Music Industry, המחזיקה במספר תחנות רדיו ומשרדי פרסום. הבעלים החדש הודיע על כוונתו להשיק רדיו "לפי דרישה" בשם "פיטר FM" בתדר 100.9 FM, כ-20 מיליון רובל תוכננו להיות מושקעים במיתוג מחדש.

תחנת הרדיו פיטר FM החלה לשדר בסנט פטרסבורג ובוויבורג במרץ 2009. (המותג נרשם על ידי PMI מיד לאחר יציאתו לאקרנים של סרט באותו שם).

בספטמבר 2014 נרכשה תחנת הרדיו על ידי רודיון יורייב, הבעלים של משרד עורכי הדין יורייב, שהפך גם לעורך הראשי. בדצמבר 2014 הוענק רישיון השידור לחברת R178 ובמרץ נרשם רישיון המדיה של פיטר FM מחדש עבורה.

ב-31 באוגוסט 2015, בעלי תחנות הרדיו היו סרגיי יאמשצ'יקוב ואנדריי דנילוב, בעלי תחנות הרדיו "רדיו לשניים" ו"רדיו וניה" ומייסדי "רדיו לדרכים".

מאז אוגוסט 2016 פורמט השידור שונה וכולל כעת בעיקר שידורי מוזיקה המורכבים מרוק רוסי, שאנסון ומוזיקת פופ.

## קישורים חיצוניים
* רדיו פיטר FM
## הערות שוליים

קטגוריה:אירופה: תחנות רדיו
קטגוריה:רוסיה: תחנות רדיו
קטגוריה:סנקט פטרבורג: אמצעי תקשורת
Jock

בארצות הברית ובקנדה, **Jock** הוא כינוי סטריאוטיפי לבחור אתלטי העוסק בספורט ואינו מגלה עניין בנושאים אינטלקטואליים. כינוי זה מיוחס בדרך כלל לספורטאים בנבחרות הספורט של בתי ספר תיכון ואוניברסיטאות כחלק מתרבות הנוער.

באנגלית ישנן מספר מילים נרדפות למונח זה כמו musclehead (ראש-שריר) ו-musclebrain (מוח-שריר). מונחים אלה מתייחסים גם כן לסטריאוטיפ שבחור מסוג זה הוא שרירי אך לא אינטליגנטי, ולא ניתן לנהל איתו שיחה של מעבר לספורט או מספר נושאים רדודים נוספים.

## מקור המונח
השימוש במילה במשמעות זו החל להיות פופולרי בסביבות שנות השישים של המאה העשרים. משוער כי מקור המונח הוא במילה "jockstrap", פריט הלבשה תחתונה לגברים המספק תמיכה והגנה על איברי המין הגבריים בעת פעילות ספורטיבית.

מונח זה משמש באופן דיכוטומי כניגוד למונח חנון, אדם בעל יכולות אינטלקטואליות גבוהות אך לא פופולרי בחברה ובעל מראה לא מושך. ניגוד זה מוצג רבות בתרבות הפופולרית.

## מאפיינים סטריאוטיפיים
דמות ה-Jock מתוארת פעמים רבות כך:
* אגרסיבי, יהיר
* גבוה, שרירי ובעל מבנה גוף אתלטי
* פופולרי בקרב בנות
* מפגין בריונות כלפי אחרים הלוקים במחסור של יכולות ספורטיביות

בנוסף, בתרבות הפופולרית דמות זו מוצגת לעיתים קרובות כמי שמוסד החינוך בו היא לומדת מפגין כלפיה סלחנות גם אם היא מתנהגת בצורה לא נאותה, או לא משיגה ציונים הולמים, זאת במטרה לשמור בבתי הספר ובאוניברסיטאות ספורטאים מצטיינים, ואף לנסות להתחנף אליהם.

סוג הספורט שבו הJock מתמקד משתנה בהתאם להקשרים תרבותיים וחברתיים. לדוגמה, בתרבות האמריקאית, פוטבול ובייסבול הם הענפים המזוהים ביותר עם סטריאוטיפ זה. פופולריות הענפים הללו במערכת החינוך האמריקאית הופכת את הספורטאים המצטיינים בהם לדמויות בולטות בבית הספר, ומקנה להם מעמד חברתי גבוה.

מעבר לעיסוק הישיר שלו בספורט, ההשקעה האינטנסיבית בתחום זה משפיעה על היבטים נוספים בזהותם- הם לרוב מפתחים גינונים ותפיסות עולם שמעריכים כוח ותחרותיות, ולעיתים אף מזלזלים בתחומים הנחשבים "אקדמיים" או "אומנותיים".

## ייצוגים בתרבות
דמות ה-Jock מוצגת לרוב בסרטים וסדרות נעורים. דמויות אלה משמשות לפעמים כדמויות הראשיות ולפעמים כאנטיגוניסטיות.

דוגמאות לדמויות כאלו:
* דיוק אורסינו (צ'נינג טייטום) בסרט יש לה ביצים
* ג'קסון ויטמור (קולטון היינס) בסדרה זאב צעיר
* ג'ון טאקר (ג'סי מטקלף בסרט ג'ון טאקר מה זה גמור
* ניית'ן סקוט (ג'יימס לאפרטי) בסדרה מגרש ביתי
* אנדרו קלארק (אמיליו אסטבז) בסרט מועדון ארוחת הבוקר
* ווס רוש (רובי אמל) בסרט מתוייגת
* ראיין שיי (פארקר יאנג) בסדרה פרברי הגיהנום

## קישורים חיצוניים
*כתבה על ייצוג סטראוטיפ זה בשנות השמונים והתשעים
*רשימת דמויות מסוג זה

## הערות שוליים

קטגוריה:מילים וביטויים באנגלית
מארי גי-סטפאן

**מארי-אנטואנט גי-סטפאן** (בצרפתית: **Marie-Antoinette Guy-Stéphan**  18 בנובמבר 1818 - 20 באוגוסט 1873) הייתה רקדנית, ששיחקה בתיאטראות ספרד בין 1843 ל-1851.

ריצ'רד פורד, סופר מסעות, הגיע לספרד בשנת 1830 וכתב על היריבות בין גי-סטפאן למריה בראמבייה, מומחית לדוניצטי ורקדנית ראשונה בבית האופרה לה סקאלה במילאנו.
[ממוזער|left|גי-סטפאן רוקדת את "לה בולראס דה קאדיס" ב[לונדון 1843]]

גי-סטפאן הופיעה לראשונה במדריד בשנת 1840 ובסביבות 1844 רקדה בתפקיד הראשי בהפקה הראשונה של ז'יזל בספרד. היא רקדה במספר רב של יצירות מאת מריוס פטיפה ולעיתים קרובות כבת-זוגו לריקוד. בשנת 1853 עברה לפריז והופיעה לראשונה באופרה של פריז ב-Aelia et Mysis מאת ז'וזף מאזילייר.בערך באותה תקופה הופיעה גם בתיאטר ליריק ובתיאטר דה לה גאיטה. בין התפקידים שיצרה Néméa, ou l'Amour vengé ב-1864, מאת ארתור סן-לאון.

סיריל ו. בומון צייר תמונה בעקבות ג'. ה. לינץ', של גי-סטפאן רוקדת את "לה בולגראס דה קאדיס" מתוך הבלט דיברטיסמאן "ל'אורור" בתיאטרון הוד מלכותה בלונדון בשנת 1843 (הציור מוצג עכשיו באוסף של מוזיאון ויקטוריה ואלברט) ותחריט של גי-סטפאן רוקדת באותו בלט התפרסם ב"לה אילוסטרסיון" ב-23 במרץ 1850. יש גם דאגרוטיפ, שבו נראית רקדנית עם קסטנייטות, אשר זוהתה כמארי גי-סטפאן.

## קישורים חיצוניים

## הערות שוליים

קטגוריה:בלרינות
קטגוריה:רקדניות צרפתיות
קטגוריה:ז'יזל
קטגוריה:ילידות 1818
קטגוריה:צרפתיות שנפטרו ב-1873
רודי פייפר

**רודריק ג'ורג' "רודי" טומבס** (באנגלית: **Roderick George "Roddy" Toombs**; 17 באפריל 1954 – 31 ביולי 2015) היה מתאבק קנדי ושחקן, הידוע בשם הבמה "**ראודי רודי פייפר**". הוא זכור במיוחד בשל עבודתו ב-WWF (שמה הקודם של ה-WWE) וה-WCW בשנות ה-80 ושנות ה-90. בשנת 2005 נבחר להיכל התהילה של ה-WWE.

## ביוגרפיה
פייפר נולד בססקטון, קנדה. בגיל 15 ערך פייפר את הופעת הבכורה שלו כמתאבק בקנדה. כשנכנס לזירה וניגן בחמת חלילים, הציג אותו הכרוז כרודי החלילן (Roddy the Piper). פייפר המשיך בשם זה. בשנת 1973 החל את קריירת ההאבקות המקצועית שלו בארגוני ההיאבקות שונים. בתחילת שנות השמונים התאבק ב-NWA וזכה שם באליפות ארצות הברית.

בשנת 1984 החל להתאבק ב-WWF. בגלל מראו ומוצאו הסקוטים הוא הוצג כמתאבק מגלאזגו, סקוטלנד ולבש חצאית סקוטית. למרות שבמשך השנים גילם דמות "רעה", הוא היה אהוב על הקהל. פייפר השתתף בקרבות ואירועים רבים, שיא הקריירה שלו היה בשנות השמונים כיריבו של האלק הוגאן, ובתוך כך השניים היו חלק מהאירוע המרכזי של רסלמניה 1 בשנת 1985, בה הוגאן ומיסטר טי ניצחו את פייפר ופול אורנדורף. בין השנים 1996 ל-2001, הופיע פייפר ב-WCW. בהמשך הנחה תוכנית אירוח ב-WWE שנקראה "פייפר'ס פיט".

פייפר מעולם לא זכה באליפות עולם, אך החזיק באליפות הבין יבשתית של ה-WWE פעם אחת ונכנס להיכל התהילה של ה-WWE בשנת 2005.

בנוסף לקריירת ההיאבקות פייפר השתתף כשחקן בסרטים ובסדרות ובין היתר: They Live, The Love Boat: A Valentine Voyage, Zorro, Back in Action.

ביולי 2015 נפטר פייפר בביתו שבקליפורניה לאחר שלקה בדום לב.

## קישורים חיצוניים

* 

* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:מתאבקים מקצוענים קנדים
קטגוריה:מתאבקי ה-WCW
קטגוריה:שחקני קולנוע וטלוויזיה אמריקאים
קטגוריה:היכל התהילה של ה-WWE
קטגוריה:מתאבקי ה-WWE
קטגוריה:קנדים שנולדו ב-1954
קטגוריה:קנדים שנפטרו ב-2018
משרד הדיגיטל הלאומי

**משרד הדיגיטל הלאומי** היה משרד ממשלתי אשר אמון על נושא התקשוב והמחשוב בישראל ועל רשות החברות הממשלתיות. המשרד הוקם בשנת 2020 על ידי ממשלת ישראל השלושים וחמש ובראשו עמד השר דודי אמסלם, ולאחריו, במשך כחודשיים כיהן בראש משרד זה ראש הממשלה נפתלי בנט. המשרד נסגר במהלך כהונת ממשלת ישראל השלושים ושש.

## היסטוריה
באפריל 2019 נחתם על ידי מנכ"ל משרד התקשורת נתנאל כהן מסמך אסטרטגי שנכתב על ידי צוות היגוי במשרד, בנושא שינוי תפקידי משרד התקשורת והפיכתו ל"משרד התקשורת והחדשנות הדיגיטלית". הוועדה המליצה להכפיף תחת השר הממונה על משרד זה את: המיזם הלאומי ישראל דיגיטלית, רשות התקשוב הממשלתי, מינהל הדואר, מינהל טלקום, רשות השידורים, רשות תקשורת, מועצה ציבורית למשדרי טלוויזיה ורדיו מסחריים. המלצות הוועדה לא התממשו.

ב-7 ביוני 2020 החליטה ממשלת ישראל על הקמת משרד הדיגיטל הלאומי, כחלק ממהלך של הקמת שישה משרדי ממשלה חדשים, ודודי אמסלם מונה לשר במשרד זה, מנכ"ל המשרד היה אשר ביטון.

לקראת הקמת ממשלת ישראל השלושים ושש, נקבע בהסכם הקואליציוני בין יש עתיד לימינה כי משרד הדיגיטל הלאומי ייסגר וסמכויותיו יועברו למשרד הכלכלה והתעשייה ואולם, רשות החברות הממשלתיות תחזור למשרד האוצר. עד סגירת המשרד, ראש הממשלה נפתלי בנט תפקד כשר הדיגיטל הלאומי. בהתאם להחלטת הממשלה ב-19 ביולי 2021, המשרד נסגר ב־3 באוגוסט 2021. רשות התקשוב הממשלתי ומטה ישראל דיגיטלית עברו למערך הדיגיטל הלאומי החדש במשרד הכלכלה והתעשייה.

## יחידות המשרד
* רשות התקשוב הממשלתי
*רשות החברות הממשלתיות
* מטה המיזם הלאומי ישראל דיגיטלית

## שרי המשרד

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
דיגיטל לאומי
דיגיטל לאומי
סקריפייס (2010)

**סקריפייס (2010)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-16 במאי 2010 באולם האימפקט זון שבאורלנדו, פלורידה. האירוע היה האירוע השישי בסדרת אירועי סקריפייס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, רוב ואן דאם ניצח את AJ סטיילס ושמר על אליפות העולם במשקל כבד של TNA. עוד ברשימת הקרבות, סטינג ניצח את ג'ף ג'ארט בקרב שארך כ-14 שניות, וג'ף הארדי ניצח את מר אנדרסון.

## עלילות

האירוע כלל קרבות שנבעו מעלילות מתוסרטות מתוכניות *Impact*.

## תוצאות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
רצועית קומפר

**רצועית קומפר** או **רצועית מצויצת** (שם מדעי: *Himantoglossum comperianum*) היא צמח נדיר ממשפחת הסחלביים, השפית של הפרח ארוכה ביחס לשאר אברי הפרח כמו במינים אחרים של הסוג רצועית. הצמח גדל לגובה של 25 עד 65 ס"מ. הפרח פורח בעולם ממאי עד יולי. המין נמצא לראשונה בישראל בצפון רמת הגולן במאי 2020 על ידי סאקרה חן, וזוהה על ידי חוקר הצמחים אורי פרגמן-ספיר כמין חדש בישראל. הצמח נדיר בכל אזור תפוצתו ונמצא עד כה בחצי האי קרים, טורקיה, האיים האיגיאיים המזרחיים, לבנון, צפון עיראק, ואירן.

## קישורים חיצוניים

## הערות שוליים

קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:סחלביים
קטגוריה:ארץ ישראל: סחלביים
אסטרטגיית רבייה r/k

[ממוזער|[צפרדעים משריצים יחדיו קבוצות ביצים רבות. הם בעלי אסטרטגיית רבייה r]]
[ממוזער|[פיל סוואנה אפריקני|פיל אפריקני גור יונק מאמו. הפילים משתמשים באסטרטגיית רבייה k ומעמידים רק גור אחד בכל פעם.]]
**אסטרטגיית רבייה r/k** הוא תאוריה מדעית ומונח באקולוגיה, המתייחס לשני סוגי התנהגויות רבייה וגידול צאצאים בטבע, על פי חוקי הברירה הטבעית. כל בעל חיים או צמח ושאר אורגניזמים מתרבה בצורה המתאימה לכושר הנשיאה של פרטים מסוגו בביומה בה הוא חי, באמצעות הפנוטיפ - המבנה של תכונות ה-DNA של כל יצור חי, אותו הוא יורש מאבותיו. הקבוצה הוגדרה בידי החוקרים רוברט ה. מקארתור ואדוארד וילסון בשנת 1967, על בסיס תנאי הרבייה של צמחים.

לרוב מונח זה קיבל ביקורת גדולה, אף שהיה פופולרי במשך שנות ה-70 וה-80, אז שימש כתאוריה היוריסטית.

שתי אסטרטגיות הרבייה הם:
***אסטרטגיית רבייה r**: באסטרטגיה זו משתמשים מינים המייצרים צאצאים רבים בכל לידה, הנולדים לעיתים רבות במצב מפותח ומוכנים לרוץ ולפעול מרגע הלידה. הם נגמלים במהירות מהוריהם, כשחלק מההורים כלל לא מטפלים בהם. הם גדלים ומגיעים לבגרות מינית במהירות ולרוב מתים צעירים יחסית, לאחר שהעמידו צאצאים רבים משלהם.
***אסטרטגיית רבייה k**: באסטרטגיה זו משתמשים מינים המייצרים מעט צאצאים בכל לידה, לרוב רק אחד או שניים, ולרוב הם נולדים במצב פגיע ותלויים בטיפול ההורים על מנת לשרוד. מינים אלה נגמלים מהוריהם לאט, מתבגרים לאט וחיים זמן רב יחסית בו הם מייצרים מעט צאצאים.

לרוב המאפיין הקובע את אסטרטגיית הרבייה קשור לגודל היצור, אך הדבר לא נכון תמיד. צבי הים ותנין הים הענקיים וכן רוב העצים מייצרים יחדיו צאצאים רבים, רכים ופגיעים ומפוזרים באזורים שונים בטווח קצר. לעומתם יצורים קטנים יחסית כמו עטלפים, אלקיים, תוכים או קוליבריים מגדלים רק צאצא בודד הגדל לאיטו. גם מינים המקדישים זמן רב ללימוד הצאצא שלהם כמו הפרימטים מגדלים רק צאצא יחיד או שניים.

האסטרטגייה אינה נכונה על רוב היצורים ובכל זאת מציגה הסבר לקשר בין גודל בעל חיים לחלקו בחברה האקולוגית - מינים בעלי אסטרטגיית r הם לרוב קטנים יותר וכמותם באוכלוסייה גבוהה בהרבה מאשר המינים בעלי אסטרטגיית רבייה k. היוצאים מן הכלל הם האדם והחיות המבויתות שלו, אך בטבע היצורים הקטנים בעלי מסלול החיים המהיר עולים במספרם על הגדולים (ביניהם מיני המגה-פאונה) ואיטיי הרבייה. כתוצאה מכך מינים פגיעים, לרוב גדולים, המשתמשים באסטרטגיית רבייה k, קרנפיים למשל, עלולים להגיע לסכנת הכחדה בקלות וקשה להחזיר אותם לכמותם בשנים מעטות.

## קישורים חיצוניים
*אסטרטגיית K באתר TheMarker
*סלקציה ל-r/K באקו-ויקי
*אסטרטגיות רבייה של זוחלים באתר campusteva
קטגוריה:רבייה
קטגוריה:אקולוגיה
קטגוריה:תאוריות מדעיות
קטגוריה:תאוריות ביולוגיות
אשר ביטון

**אשר ביטון** (נולד בשנת 1971) הוא מנכ"ל משרד הדיגיטל הלאומי לשעבר.

## ביוגרפיה
ביטון השתחרר מצה"ל בדרגת סגן אלוף, לאחר מילוי תפקידים שונים בתחומי התקשורת והתשתיות. בין היתר שירת כראש ענף תאלמ"ג (תאימות אלקטרומגנטית) של צה"ל ושל משרד הביטחון, הקים את מערך לוחמת הספקטרום הצה"לי וכיהן כיושב ראש ועדת התדרים הצבאית, וכן היה חבר בוועדת התדרים הלאומית.

בסוף שנת 2017 הצטרף למשרד התקשורת כמנהל אגף תכנון והנדסת ספקטרום במינהל ההנדסה.

באוקטובר 2018, לאחר שהיה כבר חבר במועצה לשידורי כבלים ולשידורי לוויין במשך כחצי שנה, נבחר לממלא מקום יו"ר המועצה על ידי שר התקשורת, איוב קרא.

במאי 2020 החליט השר דודי אמסלם למנות את ביטון למנכ"ל משרד הדיגיטל הלאומי. עם ביטול משרד הדיגיטל והפיכתו למערך הדיגיטל במשרד הכלכלה סיים ביטון את תפקידו כמנכ"ל הראשון והיחיד של משרד הדיגיטל הלאומי.

ביטון מכהן כיו"ר המכללה הטכנולוגית ספיר שבנגב. בנוסף, ביטון שותף ומייסד של חברת SpeaX ללימודי אנגלית היפר-פרסונלית, חבר הוועד המייעץ של חברת CANDO המספקת שירותים באמצעות רחפנים ושל חברת LANEZ המתמחה בפתרונות אורבניים מבוססי AI.

ביטון הוא אב לשלושה ומתגורר בקיבוץ ברור חיל בצפון הנגב.

### השכלה
ביטון מחזיק בתואר ראשון בהנדסת אלקטרוניקה ובתואר שני במשפטים.

## קישורים חיצוניים

## הערות שוליים

קטגוריה:סגני-אלופים בצה"ל
קטגוריה:מנכ"לי משרדי ממשלת ישראל
קטגוריה:משרד התקשורת
קטגוריה:המועצה לשידורי כבלים ולשידורי לוויין
קטגוריה:משרד הדיגיטל הלאומי
קטגוריה:ברור חיל: אישים
קטגוריה:ישראלים שנולדו ב-1971
מרשון ברוקס

**מרשון סקיטיף ברוקס** (באנגלית: **MarShon Scitif Brooks**; נולד ב-26 בינואר 1989) הוא כדורסלן אמריקאי, המשחק בקבוצת גואנגדונג סאות'רן טייגרס מליגת העל הסינית, בעמדת הקלע.

## קריירת מכללות
ברוקס נולד בעיר לונג ברנץ' שבניו ג'רזי, ובין השנים 2007–2011 למד בפרובידנס קולג' אשר בפרובידנס, רוד איילנד. בשלוש עונותיו הראשונות בקבוצת הכדורסל של האוניברסיטה קלע 10.4 נקודות בממוצע למשחק, ובעונתו האחרונה פרץ עם ממוצעים של 24.6 נקודות, 7.0 ריבאונדים ו-2.5 אסיסטים למשחק; בכך היה סגן "מלך הסלים" של ליגת המכללות כולה, אחרי ג'ימר פרדט. במשחק מול אוניברסיטת נוטרדאם ב-23 בפברואר 2011 השווה את שיא המועדון כאשר קלע 52 נקודות, בהפסד קבוצתו בתוצאה 93–94. בסיום אותה עונה נבחר לחמישיית העונה של מחוז "Big East".

## קריירה מקצועית
בדראפט ה-NBA 2011 נבחר ברוקס בבחירה ה-25 על ידי בוסטון סלטיקס, ומיד נשלח בטרייד לניו ג'רזי נטס. בעונתו הראשונה עם הנטס פתח ב-47 מתוך 56 המשחקים בהם שותף, העמיד ממוצעים של 12.6 נקודות, 3.6 ריבאונדים ו-2.3 אסיסטים למשחק, ונבחר לחמישיית הרוקיז השנייה של העונה. בעונה העוקבת שימש כמחליפו מהספסל של ג'ו ג'ונסון, ותרם 5.4 נקודות למשחק בלבד. במשחק מול קליבלנד קאבלירס ב-3 באפריל 2013 ניצל ברוקס את היעדרותו של ג'ונסון הפצוע, וקלע שיא קריירה של 27 נקודות.

ביולי 2013 הועבר יחד עם ג'רלד וולאס, כריס האמפריז, קית' בוגאנס, כריס ג'וזף ו-3 בחירות דראפט עתידיות בטרייד לבוסטון סלטיקס, בתמורה לקווין גארנט, פול פירס, ג'ייסון טרי ודי. ג'יי. וייט. ב-15 בינואר 2014, לאחר עשרה משחקים בלבד עם הסלטיקס, נשלח עם ג'ורדן קרופורד לגולדן סטייט ווריורס, במסגרת טרייד משולש עם מיאמי היט. כחודש לאחר מכן שלחו אותו הווריורס ללוס אנג'לס לייקרס, לצד קנט בייזמור, תמורת הרכז סטיב בלייק. לכל אורך אותה עונה שותף ב-35 משחקים עם שלוש הקבוצות בהן שיחק, וקלע 4.5 נקודות בממוצע למשחק.

לקראת עונת  חתם בקבוצת אולימפיה מילאנו, אשר השתתפה בליגת העל האיטלקית וביורוליג. בעונתו היחידה בקבוצה הפסידה מילאנו מול דינמו סאסארי הן בחצי גמר הליגה האיטלקית (3–4), והן במשחק גמר הגביע האיטלקי (94–101), והודחה מהיורוליג בשלב ה"טופ-16". ב-40 משחקיו בליגה האיטלקית קלע ברוקס 13.6 נקודות בממוצע למשחק, וב-24 משחקיו ביורוליג קלע 12.8 נקודות למשחק.

בקיץ 2015 חתם ברוקס בקבוצת ג'יאנגסו דראגונס מליגת העל הסינית, במדיה שיחק במשך 3 עונות. בתקופתו עם הקבוצה השתתף ב-107 משחקים, וקלע 36.3 נקודות בממוצע למשחק.

במרץ 2018 חזר ברוקס לשחק ב-NBA, כאשר חתם על חוזה בממפיס גריזליס. בשבעת משחקיו עם הגריזליס עד לסיום עונת  הצטיין עם ממוצע של 20.1 נקודות למשחק. בינואר 2019, לאחר 29 משחקים בעונת , הועבר עם ויין סלדן לשיקגו בולס, ממנה שוחרר מידית.

בפברואר 2019 חתם על חוזה בקבוצת גואנגדונג סאות'רן טייגרס הסינית.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני פרובידנס קולג'
קטגוריה:בחירות דראפט של בוסטון סלטיקס
קטגוריה:כדורסלני ניו ג'רזי נטס
קטגוריה:כדורסלני ברוקלין נטס
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:כדורסלני לוס אנג'לס לייקרס
קטגוריה:כדורסלני אולימפיה מילאנו
קטגוריה:כדורסלני ג'יאנגסו דרגונס
קטגוריה:כדורסלני ממפיס גריזליס
קטגוריה:כדורסלני גואנגדונג סאות'רן טייגרס
קטגוריה:אמריקאים שנולדו ב-1989
כף ברנאקי

**כף בראנקי** (באנגלית: **Cape Bernacchi**) היא לשון יבשה סלעית, בחוף סקוט, בארץ ויקטוריה שבאנטארקטיקה.

לשון היבשה מפרידה בין מפרץ ברנאקי ומפרץ ניו הרבור.

## היסטוריה
### גילוי ומיפוי הנקודה

הנקודה התגלתה ומופתה לראשונה על ידי המשלחת האנטארקטית הבריטית (משלחת דיסקברי), אשר חקרה את אנטארקטיה בין השנים 1901–1904, בפיקודו של רוברט פלקון סקוט.

### מקור השם

סקוט קרא לכף על שמו של לואיס ברנאקי, פיזיקאי חבר המשלחת.

## קישורים חיצוניים
* כף ברנאקי באתר הסקר הגאולוגי של ארצות הברית
* כף ברנאקי באתר הגאזט האנטארקטי של ממשלת ניו זילנד
* כף ברנאקי באתר הגאזט האנטארקטי המשווה SCAR של ממשלת אוסטרליה
* כף ברנאקי באתר marineregions

## הערות שוליים

ברנאקי
ברנאקי
יחסי יפן–קפריסין

**יחסי יפן–קפריסין** הם היחסים הדיפלומטיים בין **[[יפן]]** לבין **[[קפריסין|רפובליקת קפריסין]]**. שתי המדינות כוננו יחסים דיפלומטיים רשמיים ביוני 1962.

## השוואה מדינית

## יפנים בקפריסין
על פי הלשכה היפנית המרכזית לסטטיסטיקה, באוקטובר 2017 התגוררו בקפריסין חמישים וחמישה אזרחים יפניים.

## סחר
הייצוא הקפריסאי ליפן עמד על 51 מיליון ין בשנת 2017 וכלל בעיקר דגים, גבינות, פלסטיק ומוצרים כימיים. הייצוא היפני לקפריסין עמד על 20.6 מיליארד ין באותה השנה וכלל בעיקר אוניות וכלי רכב.

## נציגויות דיפלומטיות
* יפן מיוצגת בקפריסין בדרג השגרירות באמצעות שגרירות רשמית שהיא מחזיקה בניקוסיה, בירת המדינה.
* קפריסין מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הדיוויזיה ה-60 (בריטניה)

**הדיוויזיה ה-60 ([[לונדון]] 2/2) של [[הצבא הבריטי]]** הייתה דיוויזיה בריטית אשר לחמה במלחמת העולם הראשונה.

## היסטוריה
הדיוויזיה הוקמה עם פרוץ מלחמת העולם הראשונה כחלק מהצבא הטריטוריאלי, דיוויזיה משלימה לדיוויזיה ה-47 (לונדון 1/2). ביולי 1916 נשלחה הדיוויזיה לצרפת, שם לחמה עד דצמבר במהלך הקרב על הסום. בדצמבר 1916 הועברה הדיוויזיה לחזית הבלקן, ולאחר כ-6 חודשים (ביוני 1917) הועברה הדיוויזיה לחזית סיני וארץ ישראל והפכה לחלק מחיל המשלוח המצרי. הדיוויזיה לחמה בקרב באר שבע ובכיבוש ירושלים. ביולי 1918 נלקחו חלק מיחידות הדיוויזיה לצורך תגבור הכוחות בחזית המערבית, והיא תוגברה ביחידות מצבא הודו הבריטית. הדיוויזיה לחמה בקרב מגידו ובמהלך הקרב בנחל תרצה, ולאחר המלחמה פורקה הדיוויזיה.

## לקריאה נוספת
* ג'ון גריינג'ר, "**הלחימה על ארץ ישראל-1917**", הוצאת מודן והוצאת 'מערכות' של צה"ל, 2012.
*פילדמרשל ארצ'יבלד פרסיוול ויוול, **מסעי המלחמה בארץ ישראל**, הוצאת אריאל, 2007.

## קישורים חיצוניים
* הדיוויזיה ה-60 

קטגוריה:עוצבות בריטיות שלחמו בחזית המערבית במלחמת העולם הראשונה
60